Diari Oficial de la Generalitat Valenciana


Sumari del DOGV 2476, del 24-03-1995 (1995/834206)

ORDRE de 21 de febrer de 1995, de la Conselleria d'Agricultura, Pesca i Alimentació, per la qual s'aprova el Pla d'Obres -segona part- de l'Actuació Inversió Hidràulica Rural (pous) en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/21/(1)/dof/vci/html**

### Dades del document

Número de DOGV
:   2476

Data del DOGV
:   24-03-1995

Secció del DOGV
:   DISPOSICIONS GENERALS

Número del document
:   1995/834206


Data del document
:   21-02-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 21 de febrer de 1995, de la Conselleria d'Agricultura, Pesca i Alimentació, per la qual s'aprova el Pla d'Obres -segona part- de l'Actuació Inversió Hidràulica Rural (pous) en la Comunitat Valenciana.   
Mitjançant l'Acord del Govern Valencià de 13 de setembre de 1994, es declarava d'interés general i d'urgència la realització d'obres d'infraestructura hidràulica en pous de reg, sondatges, instal·lacions electromecàniques i connexions a les xarxes de reg, per pal·liar els efectes de la sequera en la Comunitat Valenciana.  
Mitjançant l'Ordre de 28 de setembre de 1994 (DOGV de 12.01.95), de la Conselleria d'Agricultura, Pesca i Alimentació, es va aprovar la primera part del Pla d'Obres de l'Actuació Inversió Hidràulica Rural (pous) en la Comunitat Valenciana, en el qual s'inclouran els sondatges més urgents que s'han de realitzar en les tres províncies, atenent les necessitats manifestades pels regants i les organitzacions més representatives d'aquests.  
El Servei d'Infraestructures i Recursos Hidràulics de la Conselleria ha redactat el pla d'obres corresponent a la segona part, en el qual s'inclouen les obres i actuacions més urgents per a equipar els sondatges que han resultat positius i iniciar-ne l'explotació i poder pal·liar la sequera en les tres províncies.  
Examinat el pla d'obres esmentat, aquesta Conselleria considera que les obres que s'hi inclouen han estat classificades adequadament, conformement al que es determina en l'article 62 de la Llei de Reforma i Desenvolupament Agrari i en els articles 25.2 i 27.1 de la Llei de Contractes de l'Estat, i que són necessàries per a completar les obres executades i posar en marxa els sondatges realitzats per pal·liar els efectes de la sequera actual, alhora que poden constituir una reserva hidràulica estratègica per al futur, una vegada superades les adverses condicions climatològiques presents.  
Per això,  
ORDENE:  
Article primer  
S'aprova el Pla d'Obres -segona part- de l'Actuació Inversió Hidràulica Rural (pous) en la Comunitat Valenciana.  
Article segon  
D'acord amb l'article 61 i 62 de la Llei de Reforma i Desenvolupament Agrari, es classifiquen totes les obres com a d'interés general i seran finançades i executades per l'administració.  
Article tercer  
La Direcció General d'Estructures Agràries i Desenvolupament Rural dictarà les normes complementàries per a la millor aplicació de tot el que es disposa en aquesta ordre.  
DISPOSICIó FINAL  
Aquesta ordre vigeix des del mateix dia de la publicació en el Diari Oficial de la Generalitat Valenciana.  
València, 21 de febrer de 1995.  
El conseller d'Agricultura, Pesca i Alimentació  
JOSEP MARIA COLL COMIN


Còpia Permalink ELI